****

**Månestråle barnehage**

**VELKOMMEN TIL MÅNESTRÅLE BARNEHAGE**

Vi ønsker dere hjertelig velkommen til månestråle barnehage. Vi gleder oss til å bli kjent med dere. I dette brevet finner dere informasjon om hvordan våre dager er i barnehagen. Det varierer litt ut fra hvor gammel barnet deres er og hvilken avdeling de går på.

**Våre hverdagsrutinger**

* Vi åpner barnehagen kl 07.30
* Frokost frem til ca. 08.15 - 08.30 (nærmere informasjon får dere fra avdelingen og på ukeplanen).
* Til vanlig utforsker turdestinasjoner i nærområdet, da vi ikke kan reise med kollektivt. I vanlige situasjoner har vi også planlagte langturer som feks, biblotekbesøk, museum, turer i skog og mark, til Midtstuen – det er kun fantasien som setter grenser. Nå har vi dessverre begrensninger og forholde oss mtp smittespredning, som setter stopper på en del av vår hverdag, da vi ikke kan reise kollektivt feks. Vi gjør så godt vi kan for å gi barna den samme læringskurven og utbytte med å være kreativ og tenke nytt. Vi holder avstand på turdestinasjonene vi er på nå og har alltid med smittevernutstyr.
* Samlingsstundene er knyttet mot månedens tema som dere leser om i månedsplanen dere får tilsendt av pedagogisk leder.
* Vi spiser deilig varmmat som kjøkkenet lager til oss hver dag mellom klokken 10.30 - 11.15. Når vi har planlagte langturer (eldste barna) spiser vi brødmåltidet først. Hva barna spiser til varmmat finner dere i tavla på kidplan.
* Etter varmmåltidet er det noen barn som sover etter behov dette er spesielt på Team 1 og 2. Barna på Team 1 sover ute i vogn eller i sovehus. Team 2 barna sover inne på madrass, med pledd og noen sover i vogn. Hvis barnet har behov for en bamse eller smokk må dere ta dette med hjemmefra. De barna som ikke sover blir satt i aktiviteter, formingsaktiviteter og får tett voksenkontakt. Team 3 barna sover ikke, så fremst det ikke er et stort behov for det.
* Når klokken er 14.00 spiser barna brødmåltid med frukt. (Varmmat hvis det har vært lang-turdag).
* Etter mat har vi gjerne formingsaktivitet, lekegrupper, voksenstyrte aktiviteter. Vi synger, leker, leser, danser. Evt, frilek med tett voksenoppfølging.
* Team 3 barna er ofte på turdestinasjoner frem til kl 15.00.
* Barnehagen stenger kl. 17.00 for de yngste, men barna på team 3 kan benytte barnehagetilbudet til kl 18.00. Hvis det er noen andre enn dere som henter må dere gi beskjed til oss slik at vi med sikkerhet vet hvem som kommer.

**UKE/ MÅNEDSPLAN OG KIDPLAN**

I begynnelsen av hver uke får barnet utlevert ukeplan i kidplan. Denne legges ut på appen Kidplan, som er vårt interne kommunikasjonssystem. Hvert barn har sin egen profil. Brukernavn og passord får dere utlevert ved opp-start. På Kidplan kan dere som foreldre sende beskjeder, registrere fravær og holde dere oppdatert på hva barnet deres gjør i løpet av dagen, uken og måneden. Har barnet deres allergien kommer dette også opp som et varsel til alle ansatte. Her er også et eget bildegalleri som vi oppdaterer fortløpende. Ukeplanen vil gi en oversikt over hva som skjer på avdelinga den aktuelle uken, vi oppfordrer alle til å lese denne.

Barns medbestemmelse er noe vi ønsker å fokusere på, og derfor vil ikke månedsplanen alltid være satt med turdestinasjoner og gruppeaktiviteter. På den måten kan vi være mer fleksible og la barna være med på å bestemme.

Månedsplanen sendes som en link på tavla i Kidplan, der kan dere lese gjennom det pedagogiske innholdet som er planlagt for måneden, hvilke mål og tema vi arbeider med og hvilke spesielle turdestinasjoner vi planlegger. Det er veldig fint for dere å lese den for å få en oversikt over hva vi skal gjøre og hva dere kan forvente. Ukeplanen er mer detaljert for hver enkelt uke.

Vi ønsker at foreldre kan bidra til å medvirke ulike aktiviteter, og har vi kapasitet så planlegger vi gjerne deres ønsker, ta kontakt med pedagogisk leder og kom med forslag for ulike aktiviteter vi kan gjennomføre.

**KLÆR/UTSTYR**

Det er veldig viktig at alt barnet har med seg i barnehagen er merket med barnets fulle navn. Noen ganger kan ting bli borte eller at vi ikke husker hvem som eier hva, da er det veldig fint med navn på klærne. Dere kan bestille navnelapper på for eksempel [www.navnelapper.no](http://www.navnelapper.no)

**Utstyrsliste:**

Barna på Team 1 bærer ikke sekk og alt utstyr legger dere på plassen til barnet. Men det er fint å ha med barnehagesekk om dere har behov for det.

Når barna starter på team 2 og 3 er viktig at barnet alltid har med sekk der alt utstyr ligger. Bruker barnet bleie må dette ligge i sekken hver dag. Det er også viktig å huske på å ha nok klær i barnehagen, i tilfellet barnet ditt/deres blir våt og behøver å skifte, eller trenger å kle på seg mer klær hvis det er kalt ute.

I sekken/boksen til barnet vil vi at det alltid ligger dobbelt skift av bukse, genser, sokker, truse og strømpebukser. Bleier, våtservietter, vannflaske – Det barna trenger for dagen.

Det er viktig at barna har tøfler/innesko på seg i barnehagen.

Når det er vinter bør barna ha på seg: Ullundertøy (stillongs og tynne ullsokker rett på beina.) Samt et tykt lag med fleecer eller ull. Barna trenger ekstra votter, lue og hals. Samt gode og varme sko. Ha alltid regntøyet tilgjengelig! Og helst stort nok til at det kan passe utenfor dressen.

Hvis barnet bruker bleie, tar dere med bleier og våtservietter i sekken. Dere kan også ha med salve hvis det er nødvendig. Sjekk bleieboksen ofte, og fyll opp når det nærmer seg tomt.

**SYKDOM OG FRAVÆR**

Vask hender når dere kommer til barnehagen!  
Smittefaren er stor i barnehagen. Hold derfor barnet hjemme hvis det er sykt. Hvis barnet ditt hoster eller har grønt snørr i kombinasjon med andre symptomer på forkjølelse skal dere teste barnet for Covid19. Barn med feber skal holdes hjemme i 24 timer etter at barnet er frisk. Ved diaré og oppkast må barnet holdes hjemme i 48 timer etter siste utslipp. Les mer om sykdomsreglene i Virksomhetskalenderen. (denne får dere utlevert ved oppstart). Følg myndighetene sine smittevernregler. Vi ønsker at dere fremlegger negativ test til oss før barnet deres er tilbake i barnehagen. Barnet deres kan ikke komme i barnehagen dersom barnet har tegn på Covid-19. Barnet deres må være helt friskt for å komme i barnehagen. Gi barnehagen beskjed om barnet er hjemme pga. sykdom eller er hjemme av andre grunner innen klokken 09:00. Send melding i Kidplan/registrer fraværet der eller send avdelingen en tekstmelding.

**HENTING AV ANDRE ENN FORESATTE**

Hvis barnet skal bli hentet av noen andre enn dere er det veldig viktig at vi får beskjed om dette, vi må vite hvem denne personen er. Vi i barnehagen har ansvaret for deres barn, det vil si at vi ikke leverer barnet til noen vi ikke kjenner – dette for barnets sikkerhet. Hvis det skulle oppstå at dere har glemt å gi beskjed om at noen andre enn dere henter, må vi ringe for å sjekke om dette er greit før vi leverer barnet til vedkommende.

Er det noe dere lurer på er det bare å ta kontakt med barnehagen.

Velkommen til oss! Vi gleder oss til å bli kjent med dere.

**Hjertelig hilsen oss i Månestråle barnehage**